title: 2009/189/EK,Euratom: Eiropas Parlamenta Lēmums ( 2008. gada 22. aprīlis ) par Saprātīgas enerģētikas izpildaģentūras 2006. finanšu gada budžeta izpildes apstiprināšanu

text:
               31.3.2009

               LV

               Eiropas Savienības Oficiālais Vēstnesis

               L 88/67

      EIROPAS PARLAMENTA LĒMUMS

   (2008. gada 22. aprīlis)
   par Saprātīgas enerģētikas izpildaģentūras 2006. finanšu gada budžeta izpildes apstiprināšanu
   (2009/189/EK, Euratom)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (SEC(2007) 1056 – C6-0390/2007, SEC(2007) 1055 – C6-0362/2007) (2),
   ņemot vērā Saprātīgas enerģētikas izpildaģentūras 2006. finanšu gada galīgos pārskatus (3),
   ņemot vērā Komisijas gada ziņojumu budžeta izpildes apstiprinātājai iestādei par paveikto darbu attiecībā uz lēmumiem par 2005. gada budžeta izpildes apstiprinājumu (COM(2007) 538 un COM(2007) 537) un Komisijas dienestu darba dokumentu – pielikumu Komisijas ziņojumam Eiropas Parlamentam par paveikto darbu attiecībā uz lēmumiem par 2005. gada budžeta izpildes apstiprinājumu (SEC(2007) 1185, SEC(2007) 1186),
   ņemot vērā Komisijas paziņojumu “Sasniegumi politikā 2006. gadā” (COM(2007) 67),
   ņemot vērā Komisijas paziņojumu “Kopsavilkuma pārskats par Komisijas sasniegumiem vadības jomā 2006. gadā” (COM(2007) 274),
   ņemot vērā Komisijas gada ziņojumu iestādei, kas atbrīvo no atbildības par budžeta izpildi, attiecībā uz 2006. gadā veiktajām iekšējām revīzijām (COM(2007) 280) un Komisijas darba dokumentu, kurš pievienots gada ziņojumam attiecībā uz 2006. gadā veiktajām iekšējām revīzijām (SEC(2007) 708),
   ņemot vērā Komisijas ziņojumu par dalībvalstu atbildēm uz Revīzijas palātas 2005. gada pārskatu (COM(2007) 118),
   ņemot vērā Zaļo grāmatu par Eiropas pārredzamības iniciatīvu, kuru Komisija pieņēma 2006. gada 3. maijā (COM(2006) 194),
   ņemot vērā Revīzijas palātas Atzinumu Nr. 2/2004 par “vienotas revīzijas” modeli (un priekšlikumu Kopienas iekšējās kontroles pamatsistēmai) (4),
   ņemot vērā Komisijas paziņojumu par integrētas iekšējās kontroles sistēmas plānu (COM(2005) 252),
   ņemot vērā Komisijas rīcības plānu integrētas iekšējās kontroles struktūras ieviešanai (COM(2006) 9), Komisijas paziņojumu Padomei, Eiropas Parlamentam un Eiropas Revīzijas palātai “Progresa ziņojums par Komisijas rīcības plānu integrētas iekšējās kontroles struktūras ieviešanai” (COM(2007) 86) un šim ziņojumam pievienoto Komisijas darba dokumentu (SEC(2007) 311),
   ņemot vērā Revīzijas palātas Atzinumu Nr. 6/2007 par dalībvalstu gada kopsavilkumiem, dalībvalstu deklarācijām un valstu revīzijas iestāžu veiktajām ES līdzekļu revīzijām (5),
   ņemot vērā Komisijas rīcības plānu Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību (COM(2008) 97),
   ņemot vērā Komisijas ziņojumu Padomei, Eiropas Parlamentam un Eiropas Revīzijas palātai par Komisijas rīcības plānu integrētas iekšējās kontroles struktūras ieviešanai (COM(2008) 110) un šim ziņojumam pievienoto Komisijas darba dokumentu (SEC(2008) 259),
   ņemot vērā Revīzijas palātas ziņojumu par Saprātīgas enerģētikas izpildaģentūras 2006. finanšu gada pārskatiem, ar Aģentūras atbildēm (6),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (7), ko Revīzijas palāta ir iesniegusi saskaņā ar EK līguma 248. pantu,
   ņemot vērā Padomes 2008. gada 12. februāra ieteikumu (5855/2008 – C6-0083/2008),
   ņemot vērā EK līguma 274., 275. un 276. pantu, kā arī Euratom līguma 179.a pantu un 180.b pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (8), un it īpaši tās 55. pantu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (9), un it īpaši tās 14. panta 3. punktu,
   ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (10), un it īpaši tās 66. panta pirmo un otro daļu,
   ņemot vērā Komisijas 2003. gada 23. decembra Lēmumu 2004/20/EK, ar ko izveido izpildaģentūru “Saprātīgas enerģētikas izpildaģentūra”, lai piemērotu Padomes Regulu (EK) Nr. 58/2003 attiecībā uz Kopienas pasākumu enerģētikas jomā pārvaldību (11),
   ņemot vērā Reglamenta 70. pantu un V pielikumu,
   ņemot vērā Budžeta kontroles komitejas ziņojumu un pārējo iesaistīto komiteju atzinumus (A6-0109/2008),

               A.

               tā kā saskaņā ar EK līguma 274. pantu, ņemot vērā pareizas finanšu vadības principu, Komisija izpilda budžetu, uzņemoties par to atbildību,

               1.

               sniedz Saprātīgas enerģētikas izpildaģentūras direktoram apstiprinājumu par izpildaģentūras 2006. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, III iedaļa – Komisija;

               3.

               uzdod priekšsēdētājam nosūtīt šo lēmumu, kā arī lēmumu par Eiropas Savienības 2006. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir tā neatņemama daļa, Saprātīgas enerģētikas izpildaģentūras direktoram, Padomei, Komisijai, Tiesai un Revīzijas palātai, kā nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 261, 31.10.2007., 29. lpp.

      (4)  OV C 107, 30.4.2004., 1. lpp.

      (5)  OV C 216, 14.9.2007., 3. lpp.

      (6)  OV C 309, 19.12.2007., 18. lpp.

      (7)  OV C 274, 15.11.2007., 130. lpp.

      (8)  OV L 248, 16.9.2002., 1. lpp.

      (9)  OV L 11, 16.1.2003., 1. lpp.

      (10)  OJ L 297, 22.9.2004, 6. lpp.

      (11)  OV L 5, 9.1.2004., 85. lpp.


title: 2011/341/KĀDP: Politikas un drošības komitejas Lēmums Atalanta/2/2011 ( 2011. gada 15. jūnijs ), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               16.6.2011

               LV

               Eiropas Savienības Oficiālais Vēstnesis

               L 158/36

         POLITIKAS UN DROŠĪBAS KOMITEJAS LĒMUMS ATALANTA/2/2011
   (2011. gada 15. jūnijs),
   ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   (2011/341/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. pantu ir pilnvarojusi Politikas un drošības komiteju pieņemt lēmumus par Eiropas Savienības operācijas komandiera iecelšanu.

               (2)

               Apvienotā Karaliste ir ierosinājusi, ka kontradmirālis Duncan POTTS varētu aizstāt ģenerālmajoru Buster HOWES ES operācijas komandiera amatā.

               (3)

               Eiropas Savienības Militārā komiteja atbalsta minēto priekšlikumu.

               (4)

               Saskaņā ar 5. pantu Protokolā (Nr. 22) par Dānijas nostāju, kurš pievienots Līgumam par Eiropas Savienību un Līgumam par Eiropas Savienības darbību, Dānija nepiedalās tādu Savienības lēmumu un rīcību izstrādē un īstenošanā, kas saistīti ar aizsardzību,

         IR PIEŅĒMUSI ŠO LĒMUMU.
   1. pants
   Ar šo kontradmirālis Duncan POTTS tiek iecelts par ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.
   2. pants
   Šis lēmums stājas spēkā 2011. gada 1. augustā.

      Briselē, 2011. gada 15. jūnijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.


               23.12.2016

               LV

               Eiropas Savienības Oficiālais Vēstnesis

               C 482/244

         P7_TA(2014)0033
   Eiropas Centrālās bankas Valdes locekļa iecelšana (Sabine Lautenschläger)
   Eiropas Parlamenta 2014. gada 16. janvāra lēmums par Padomes ieteikumu attiecībā uz Eiropas Centrālās bankas valdes locekļa iecelšanu (N7–0002/2014 – C7-0010/2014 – 2014/0801(NLE))
   (Apspriešanās)
   (2016/C 482/45)

      Eiropas Parlaments,

               —

               ņemot vērā Padomes 2014. gada 7. janvāra ieteikumu (N7–0002/2014) (1),

               —

               ņemot vērā Līguma par Eiropas Savienības darbību 283. panta 2. punkta otro daļu, saskaņā ar kuru Eiropadome ar to ir apspriedusies (C7-0010/2014),

               —

               ņemot vērā Reglamenta 109. pantu,

               —

               ņemot vērā Ekonomikas un monetāro lietu komitejas ziņojumu (A7-0023/2014),

               A.

               tā kā Eiropadome, 2014. gada 8. janvārī nosūtot vēstuli, kas tika saņemta 2014. gada 9. janvārī, ir apspriedusies ar Eiropas Parlamentu par Sabine Lautenschläger iecelšanu Eiropas Centrālās bankas valdes locekles amatā uz astoņu gadu pilnvaru laiku;

               B.

               tā kā Parlamenta Ekonomikas un monetārā komiteja pārbaudīja amata Sabine Lautenschläger atbilstību amatam, jo īpaši ņemot vērā Līguma par Eiropas Savienības darbību 283. panta 2. punktā noteiktās prasības un saistībā ar minētā līguma 130. panta prasību par ECB pilnīgas neatkarības nodrošināšanu attiecībā uz monetāriem jautājumiem; tā kā, veicot novērtēšanu, komiteja no Sabine Lautenschläger saņēma dzīves aprakstu, kā arī atbildes uz viņai nosūtīto rakstisko anketu;

               C.

               tā kā minētā komiteja 2014. gada 13. janvārī rīkoja Sabine Lautenschläger uzklausīšanu, kurā viņa klātesošos iepazīstināja ar savu kandidatūru un pēc tam atbildēja uz komitejas locekļu uzdotajiem jautājumiem,

               1.

               apstiprina Padomes ieteikumu iecelt Sabine Lautenschläger par Eiropas Centrālās bankas valdes locekli;

               2.

               uzdod priekšsēdētājam šo lēmumu nosūtīt Eiropadomei, Padomei, kā arī dalībvalstu valdībām.

      (1)  Oficiālajā Vēstnesī vēl nav publicēts.


title: Padomes Lēmums 2006/412/KĀDP ( 2006. gada 12. jūnijs ) par Eiropas Savienības militārās operācijas sākšanu Apvienoto Nāciju Organizācijas misijas Kongo Demokrātiskajā Republikā ( MONUC ) atbalstam vēlēšanu laikā (operācija  EUFOR RD  Kongo)

text:
               15.6.2006

               LV

               Eiropas Savienības Oficiālais Vēstnesis

               L 163/16

      PADOMES LĒMUMS 2006/412/KĀDP
   (2006. gada 12. jūnijs)
   par Eiropas Savienības militārās operācijas sākšanu Apvienoto Nāciju Organizācijas misijas Kongo Demokrātiskajā Republikā (MONUC) atbalstam vēlēšanu laikā
   (operācija EUFOR RD Kongo)
   EIROPAS SAVIENĪBAS PADOME,
   ņemot vērā Padomes Vienoto rīcību 2006/319/KĀDP (2006. gada 27. aprīlis) par Eiropas Savienības militāro operāciju Apvienoto Nāciju Organizācijas misijas Kongo Demokrātiskajā Republikā (MONUC) atbalstam vēlēšanu laikā (1) un jo īpaši tās 5. pantu,
   tā kā:

               (1)

               ANO ģenerālsekretārs, atbildot uz prezidentvalsts 2006. gada 28. marta vēstuli, savā 2006. gada 18. aprīļa vēstulē apstiprināja principus ES militārajam atbalstam MONUC.

               (2)

               KDR iestādes ir paudušas gandarījumu par iespējamo ES militāro atbalstu MONUC vēlēšanu laikā.

               (3)

               2006. gada 25. aprīlī ANO Drošības padome pieņēma Rezolūciju 1671 (2006), ar ko pilnvaro īslaicīgi izvietot Eiropas Savienības spēkus (EUFOR RD Kongo), lai atbalstītu MONUC vēlēšanu procesa laikā Kongo Demokrātiskajā Republikā.

               (4)

               KDR Neatkarīgā vēlēšanu komisija ir paziņojusi, ka KDR vēlēšanu pirmā kārta noritēs 2006. gada 30. jūlijā.

               (5)

               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un darbību izstrādē un īstenošanā, kuriem ir aizsardzības nozīme, un tāpēc nepiedalās šīs operācijas finansēšanā,

         IR PIEŅĒMUSI ŠO LĒMUMU.
   1. pants
   ES militārā operācija Apvienoto Nāciju Organizācijas misijas Kongo Demokrātiskajā Republikā (MONUC) atbalstam vēlēšanu laikā (operācija EUFOR RD Kongo) tiks uzsākta 2006. gada 12. jūnijā.
   2. pants
   Ar šo ES operācijas komandierim ir piešķirtas pilnvaras tūlīt izdot aktivizēšanas pavēli (ACTORD), lai bruņotos spēkus izvietotu pirms pilnvaru nodošanas, kas sekos pēc to ierašanās darbības vietā, un lai sāktu misijas izpildi.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2006. gada 12. jūnijā

            Padomes vārdā —

            priekšsēdētāja

         U. PLASSNIK

      (1)  OV L 116, 29.4.2006., 98. lpp.


title: Padomes Lēmums (ES) 2016/2232 (2016. gada 6. decembris) par to, lai Savienības vārdā parakstītu un provizoriski piemērotu Politiskā dialoga un sadarbības nolīgumu starp Eiropas Savienību un tās dalībvalstīm, no vienas puses, un Kubas Republiku, no otras puses

text:
               13.12.2016

               LV

               Eiropas Savienības Oficiālais Vēstnesis

               LI 337/1

         PADOMES LĒMUMS (ES) 2016/2232
   (2016. gada 6. decembris)
   par to, lai Savienības vārdā parakstītu un provizoriski piemērotu Politiskā dialoga un sadarbības nolīgumu starp Eiropas Savienību un tās dalībvalstīm, no vienas puses, un Kubas Republiku, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 1. punktu un 37. pantu,
   ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 5. punktu un 218. panta 8. punkta otro daļu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 10. februārī pilnvaroja Komisiju sākt sarunas ar Kubas Republiku par politiskā dialoga un sadarbības nolīgumu.

               (2)

               Sarunas tika veiksmīgi pabeigtas, 2016. gada 11. martā parafējot Politiskā dialoga un sadarbības nolīgumu starp Eiropas Savienību un tās dalībvalstīm, no vienas puses, un Kubas Republiku, no otras puses (“nolīgums”).

               (3)

               Nolīguma 86. panta 3. punktā paredzēta tā provizoriska piemērošana līdz tā spēkā stāšanās dienai.

               (4)

               Tāpēc nolīgums būtu Savienības vārdā jāparaksta un daļēji jāpiemēro provizoriski, kamēr tiek pabeigtas procedūras tā noslēgšanai.

               (5)

               Nolīguma daļu provizoriska piemērošana neiespaido kompetenču sadalījumu starp Savienību un tās dalībvalstīm saskaņā ar Līgumiem. Tai arī vajadzētu atbilst Savienības kompetences būtībai, jo īpaši attiecībā uz jautājumiem, kas minēti nolīguma III daļas IV līdz VII sadaļā,

         IR PIEŅĒMUSI ŠO LĒMUMU.
   1. pants
   Ar šo tiek atļauta Politiskā dialoga un sadarbības nolīguma starp Eiropas Savienību un tās dalībvalstīm, no vienas puses, un Kubas Republiku, no otras puses, parakstīšana Savienības vārdā, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Kamēr nolīgums nav stājies spēkā, saskaņā ar tā 86. panta 3. punktu un ievērojot tajā sniegtos paziņojumus, turpmāk norādītās nolīguma daļas starp Savienību un Kubas Republiku piemēro provizoriski (1), bet tikai tiktāl, ciktāl tās aptver jautājumus, kas ir Savienības kompetencē, tostarp jautājumus, kas ir Savienības kompetencē, lai noteiktu un īstenotu kopēju ārlietu un drošības politiku:

               —

               I līdz IV daļa un

               —

               V daļa, ciktāl tās noteikumi ir ierobežoti nolūkā nodrošināt nolīguma provizorisku piemērošanu.

         Neatkarīgi no šā panta pirmās daļas, turpmak norādītos pantus provizoriski nepiemēro:

               —

               29. pantu,

               —

               35. pantu,

               —

               55. pantu, ciktāl tas attiecas uz sadarbību jūras transporta jomā,

               —

               58. pantu,

               —

               71. pantu, ciktāl tas attiecas uz robežu drošību, un

               —

               73. pantu, ciktāl tas attiecas uz sadarbību uz ģeogrāfiskajām norādēm, kas nav saistītas ar lauksaimniecību.

         4. pants
   Šis lēmums stājas spēkā nākamajā dienā pēc tā pieņemšanas.

      Briselē, 2016. gada 6. decembrī

            Padomes vārdā –

            priekšsēdētājs

         P. KAŽIMÍR

      (1)  Nolīguma provizorisko piemērošanas dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2016/763 (2016. gada 13. maijs) par nostāju, kas Eiropas Savienības vārdā jāieņem Publiskā iepirkuma komitejā attiecībā uz lēmuma par šķīrējtiesas procedūrām saskaņā ar Pārskatītā nolīguma par publisko iepirkumu XIX panta 8. punktu projektu

text:
               14.5.2016

               LV

               Eiropas Savienības Oficiālais Vēstnesis

               L 126/71

         PADOMES LĒMUMS (ES) 2016/763
   (2016. gada 13. maijs)
   par nostāju, kas Eiropas Savienības vārdā jāieņem Publiskā iepirkuma komitejā attiecībā uz lēmuma par šķīrējtiesas procedūrām saskaņā ar Pārskatītā nolīguma par publisko iepirkumu XIX panta 8. punktu projektu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Pārskatītajā nolīgumā par publisko iepirkumu (“Pārskatītais GPA”), kas stājās spēkā 2014. gada 6. aprīlī, ir paredzēts pārstrādāts tiesiskais regulējums, ko GPA līgumslēdzējas puses piemēro aptvertajam iepirkumam. Pārskatītajā GPA tā līgumslēdzējām pusēm ir paredzēta iespēja izmantot šķīrējtiesas procedūras gadījumā, kad ir radušies iebildumi pret ierosinātajiem labojumiem, iestādes pārnešanu no viena pielikuma uz citu, iestādes svītrošanu no saraksta vai citiem grozījumiem I papildinājuma līgumslēdzējas puses pielikumos, bet tos nav varēts atrisināt sarunu ceļā.

               (2)

               Saskaņā ar Pārskatītā GPA XIX panta 8. punktu Publiskā iepirkuma komitejai ir jāpieņem šķīrējtiesas procedūras, ar kurām tiek atvieglota minēto iebildumu izskatīšana.

               (3)

               Pārskatītā GPA līgumslēdzējas puses ir plaši apspriedušas minēto šķīrējtiesas procedūru iespējamo saturu, apsverot dažādas iespējas, kuras varētu izmantot, ja rodas iebildumi pret kādas līgumslēdzējas puses ierosinātajiem iepirkuma tvēruma grozījumiem. Pārskatītā GPA līgumslēdzējas puses ir spējušas šajā jautājumā panākt vienprātību.

               (4)

               Šķīrējtiesas procedūras, par kurām panākta vienošanās, ir izklāstītas lēmuma par šķīrējtiesas procedūrām saskaņā ar Pārskatītā GPA XIX panta 8. punktu projektā.

               (5)

               Minētajā lēmuma par šķīrējtiesas procedūrām projektā ir paredzēti nosacījumi, kas ir jāizpilda, lai šķīrējtiesas procedūras varētu izmantot, un noteikumi, kas reglamentē šķīrējtiesnešu iecelšanu, trešo personu līdzdalību šķīrējtiesas procedūrās, procesa norisi un šķīrējtiesnešu konstatējumu.

               (6)

               Sagaidāms, ka lēmuma par šķīrējtiesas procedūrām projekta pieņemšanai būs pozitīva ietekme uz Pārskatītā GPA esošo tiesisko regulējumu, jo šā lēmuma mērķis ir veicināt tādu iebildumu izskatīšanu, kas saistīti ar ierosinātajiem labojumiem, iestādes pārnešanu no viena pielikuma uz citu, iestādes svītrošanu no saraksta vai citiem grozījumiem Pārskatītā GPA I papildinājuma līgumslēdzējas puses pielikumos.

               (7)

               Tādēļ ir lietderīgi noteikt nostāju, kas Savienības vārdā ir jāieņem Publiskā iepirkuma komitejā attiecībā uz lēmuma par šķīrējtiesas procedūrām projektu,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā ir jāieņem Publiskā iepirkuma komitejā, ir apstiprināt lēmuma par šķīrējtiesas procedūrām saskaņā ar Pārskatītā nolīguma par publisko iepirkumu XIX panta 8. punktu projekta pieņemšanu.
   Lēmuma par šķīrējtiesas procedūrām projekta teksts ir pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 13. maijā

            Padomes vārdā –

            priekšsēdētāja

         E.M.J. PLOUMEN

      PROJEKTS LĒMUMAM PAR ŠĶĪRĒJTIESAS PROCEDŪRĀM SASKAŅĀ AR PĀRSKATĪTĀ GPA XIX PANTA 8. PUNKTU
      Publiskā iepirkuma komiteja (“Komiteja”),
      ņemot vērā, ka Pārskatītā nolīguma par publisko iepirkumu (“Nolīgums”) XIX panta 8. punktā noteikts, ka Komitejai jāizstrādā šķīrējtiesas procedūras, ar kurām tiek atvieglota iebildumu izskatīšana saskaņā ar Nolīguma XIX panta 2. punktu, un
      apstiprinot Nolīguma XIX panta 8. punkta b) un c) apakšpunkta svarīgumu attiecībā uz minētajām šķīrējtiesas procedūrām un atkārtoti apstiprinot līgumslēdzēju pušu apņemšanos pieņemt lēmumus saskaņā ar Nolīguma XIX panta 8. punkta b) un c) apakšpunktu,
      ar šo pieņem turpmāk izklāstītās šķīrējtiesas procedūras, ar kurām tiek atvieglota iebildumu izskatīšana saskaņā ar Nolīguma XIX panta 2. punktu.

            Šķīrējtiesas procedūru izmantošana

                  1.

                  Saskaņā ar Nolīguma XIX panta 7. punktu, ja līgumslēdzēja puse, kas ierosina grozījumus, un līgumslēdzēja puse, kas ceļ iebildumus, nespēj atrisināt iebildumu pret ierosinātiem grozījumiem saskaņā ar Nolīguma XIX panta 1. punktu, līgumslēdzēja puse, kas ierosina grozījumus, vai līgumslēdzēja puse, kas ceļ iebildumus, ierosinātos grozījumus, norādot pieprasījuma pamatojumu, var nodot šķīrējtiesai, paziņojot par to Komitejai ne ātrāk kā 45 dienas pēc datuma, kurā saskaņā ar Nolīguma XIX panta 1. punktu ir izplatīts paziņojums par ierosinātājiem grozījumiem.

                  2.

                  Ja pirms visu šķīrējtiesnešu iecelšanas vienus un tos pašus ierosinātos grozījumus šķīrējtiesai nodod divas vai vairākas līgumslēdzējas puses, līgumslēdzēja puse, kas ierosina grozījumus, un visas līgumslēdzējas puses, kas ceļ iebildumus, vienojas par vienu šķīrējtiesu, kas izskata visus iebildumus pret vieniem un tiem pašiem ierosinātajiem grozījumiem. Ja tos pašus ierosinātos grozījumus pēc visu šķīrējtiesnešu iecelšanas šķirējtiesai nodod vēl kāds, līgumslēdzēja puse, kas ierosina grozījumus, un visas līgumslēdzējas puses, kas ceļ iebildumus, ja tas praktiski iespējams, vienojas par vienu šķīrējtiesu.

            Šķīrējtiesnešu iecelšana

                  3.

                  Lietas izskatīšanu šķīrējtiesā veic šķīrējtiesneši. Ja vien šķīrējtiesas puses nevienojas citādi, šķīrējtiesā ir trīs šķīrējtiesneši. Šķīrējtiesneši atbilst prasībām, kas attiecībā uz šķīrējtiesas locekļiem izklāstītas Vienošanās par noteikumiem un procedūrām, kas reglamentē strīdu izšķiršanu, 8. panta 1. punktā, 8. panta 2. punktā un 8. panta 9. punktā.

                  4.

                  Komitejas sekretariāts pēc šķīrējtiesas puses pieprasījuma izvirza šķīrējtiesnešu kandidatūras. Šķīrējtiesas puses kandidatūras nedrīkst noraidīt, ja vien tam nav pamatota iemesla. Par šķīrējtiesnešiem neieceļ šķīrējtiesas pušu pilsoņus un trešo personu valsts amatpersonas, ja vien šķīrējtiesas puses nevienojas citādi.

                  5.

                  Ja šķīrējtiesas puses nespēj vienoties par ieceļamajiem šķīrējtiesnešiem 20 dienu laikā pēc ierosināto grozījumu nodošanas šķīrējtiesai, ģenerāldirektors pēc šķīrējtiesas pušu pieprasījuma šķīrējtiesnešus ieceļ 10 dienu laikā, pēc apspriešanās ar šķīrējtiesas pusēm un Komitejas priekšsēdētāju.

            Trešo personu līdzdalība

                  6.

                  Ikviena Nolīguma līgumslēdzēja puse, kurai ir būtiskas intereses saistītbā ar šķīrējtiesai nodotajiem ierosinātajiem grozījumiem un kura par savām interesēm ir paziņojusi Komitejai (“trešā persona”), 10 dienu laikā pēc ierosināto grozījumu nodošanas šķīrējtiesai tiek aicināta iesniegt rakstiskus iesniegumus, piedalīties šķīrējtiesnešu sanāksmēs pēc būtības ar šķīrējtiesas pusēm, sniegt mutiskus paziņojumus un ir tiesīga atbildēt uz šķīrējtiesnešu jautājumiem.

            Procedūras

                  7.

                  Šķīrējtiesas procesā šķīrējtiesneši piemēro attiecīgos Nolīguma noteikumus un izmanto lēmumu, ko Komiteja pieņēmusi saskaņā ar Nolīguma XIX panta 8. punkta b) apakšpunktu, tiklīdz tas ir pieņemts. Turklāt tiek ievērota šāda darba kārtība:

                              a)

                              Komitejas sekretariāts nekavējoties pārsūta šķīrējtiesnešiem attiecīgo paziņojumu un iebildumus, kas minēti Nolīguma XIX panta 1. vai 2. punktā. 10 dienu laikā pēc šķīrējtiesnešu iecelšanas un pēc tam, kad notikusi apspriešanās ar šķīrējtiesas pusēm, šķīrējtiesneši pieņem šķīrējtiesas procesa norises grafiku. Grafiku sagatavo, pamatojoties uz šā lēmuma pielikumā ietverto grafiku;

                              b)

                              šķīrējtiesneši sasauc sanāksmi par lietas būtību ar šķīrējtiesas pusēm, ja vien šķīrējtiesas puses nevienojas, ka šāda sanāksme nav vajadzīga. Pirms sanāksmes par lietas būtību šķīrējtiesas puses šķīrējtiesnešiem nosūta rakstiskus iesniegumus, kuros tās izklāsta lietas faktus un savus argumentus;

                              c)

                              ja šķīrējtiesas puse iesniedz informāciju, kuru tā šķīrējtiesnešiem norādījusi kā konfidenciālu, šķīrējtiesneši, pārējās šķīrējtiesas puses un trešās personas minēto informāciju uzskata par konfidenciālu. Pēc šķīrējtiesas puses pieprasījuma šķīrējtiesneši paredz papildu procedūras, kas vajadzīgas, lai nodrošinātu šādas informācijas konfidencialitāti;

                              d)

                              ja šķīrējtiesas puse savos rakstiskajos iesniegumosnorādījusi, ka informācija ir konfidenciāla, šī šķīrējtiesas puse pēc citas šķīrējtiesas puses vai trešās personas pieprasījuma sniedz iesniegumā esošās informācijas nekonfidenciālu kopsavilkumu, kas varētu tikt izpausts;

                              e)

                              sanāksmē par lietas būtību šķīrējtiesneši aicina pusi, kas vērsusies šķīrējtiesā, sniegt mutisku paziņojumu, izklāstot savus argumentus. Pēc tam aicina pusi, pret kuru ierosināta lieta šķīrējtiesā, izklāstīt savu viedokli, sniedzot mutisku paziņojumu;

                              f)

                              šķīrējtiesnešu sanāksmes par lietas būtību ir atklātas, izņemot, ja kāda no šķīrējtiesas pusēm pieprasa slēgtu sanāksmi, lai aizsargātu informāciju, kas norādīta kā konfidenciāla;

                              g)

                              šķīrējtiesneši jebkurā laikā šķīrējtiesas pusēm un trešām personām var uzdot jautājumus un lūgt sniegt paskaidrojumus vai nu sanāksmes laikā, vai rakstveidā;

                              h)

                              šķīrējtiesas pušu rakstiskie iesniegumi, tostarp atbildes uz šķīrējtiesnešu jautājumiem, ir pieejami pārējām šķīrējtiesas pusēm, kā arī trešām personām. Šķīrējtiesas puses sanāksmē ar šķīrējtiesnešiem paustos mutiskos paziņojumus rakstveidā iesniedz šķīrējtiesnešiem, pārējām šķīrējtiesas pusēm un trešām personām;

                              i)

                              trešo personu rakstiskie iesniegumi, atbildes uz jautājumiem un mutiskie paziņojumi rakstveidā ir pieejami šķīrējtiesnešiem, šķīrējtiesas pusēm un citām trešām personām, un tos atspoguļo šķīrējtiesas ziņojumā;

                              j)

                              šķīrējtiesnešu apspriede ir konfidenciāla;

                              k)

                              šķīrējtiesneši var meklēt informāciju jebkuros būtiskos avotos un var konsultēties ar ekspertiem. Šķīrējtiesneši sniedz šķīrējtiesas pusēm un trešām personām visu informāciju, kas sniegta ekspertiem vai saņemta no tiem. Šķīrējtiesas pusēm tiek dota iespēja izteikt komentārus par ekspertu sniegto informāciju;

                              l)

                              konkrētajai šķīrējtiesai nepieciešamās papildu procedūras šķīrējtiesneši nosaka, apspriežoties ar šķīrējtiesas pusēm;

                              m)

                              ievērojot 7. punkta c) apakšpunktu, šo procedūru noteikumi neliedz šķīrējtiesas pusei vai trešai personai publiski atklāt savu nostāju.

                  8.

                  Ētikas kodekss, kas attiecas uz Vienošanos par noteikumiem un procedūrām, kas reglamentē strīdu izšķiršanu, attiecas uz ikvienu personu, kas iecelta par šķīrējtiesnesi saskaņā ar šīm procedūrām, un, kā norādīts Ētikas kodeksā un Civildienesta noteikumu attiecīgajos noteikumos, uz sekretariāta locekļiem, kas uzaicināti palīdzēt šķīrējtiesnešiem.

                  9.

                  Ja šķīrējtiesas puses vienojas par savstarpēji pieņemamu risinājumu saistībā ar iebildumiem pret ierosinātajiem grozījumiem, tās nekavējoties par to paziņo šķīrējtiesnešiem. Saņemot šādu paziņojumu, šķīrējtiesneši izbeidz šķīrējtiesas procesu attiecībā uz konkrētajām pusēm. Detalizētu informāciju par savstarpēji pieņemamu risinājumu paziņo Komitejai, un Nolīguma līgumslēdzējas puses par to var paust komentārus.

            Šķīrējtiesnešu konstatējums

                  10.

                  Šķīrējtiesnešu darba uzvedumā paredz, ka šķīrējtiesneši konstatē:

                              a)

                              ja lieta ir saistīta svītrošanu no saraksta saskaņā ar Nolīguma XIX panta 1. punkta a) apakšpunktu – vai faktiski ir novērsta valsts kontrole vai ietekme pār svītrot ierosinātās iestādes aptverto iepirkumu; vai

                              b)

                              ja lieta ir saistīta ar citiem ierosinātajiem grozījumiem saskaņā ar XIX panta 1. punkta b) apakšpunktu – vai ar ierosinātajiem grozījumiem tiek saglabāts līdzsvars starp tiesībām un pienākumiem un Nolīgumā paredzētā savstarpēji saskaņotā tvēruma līdzvērtīgs līmenis, un vajadzības gadījumā kompensējošo pielāgojumu līmeni.

                  11.

                  Šķīrējtiesneši sagatavo ziņojumu, kurā šķīrējtiesas pusēm tiek izklāstīts pamatots konstatējums, 90 dienu vai, ja šķīrējtiesneši ir izmainījuši šķīrējtiesas grafiku, ne vēlāk kā 120 dienu laikā no:

                              a)

                              šķīrējtiesnešu iecelšanas, ja šķīrējtiesa notiek saskaņā ar 1. punktu; vai

                              b)

                              pieprasījuma datuma, ja šķīrējtiesa notiek saskaņā ar 12. punktu.

                        Šajā punktā paredzēto termiņu var pagarināt, ja šķīrējtiesas puses par to savstarpēji vienojas. Komitejas sekretariāts pēc tulkojumu sagatavošanas nekavējoties izplata ziņojumu Nolīguma līgumslēdzējām pusēm.

                  12.

                  Ja šķīrējtiesneši saskaņā ar 10. punkta a) apakšpunktu taisa negatīvu konstatējumu un ja šķīrējtiesneši nav konstatējuši nepieciešamību noteikt kompensējošu pielāgojumu saskaņā ar 10. punkta b) apakšpunktu, jebkura šķīrējtiesas puse ne ātrāk kā 30 dienas pēc šķīrējtiesnešu ziņojuma izplatīšanas un ne vēlāk kā 60 dienu laikā pēc tās var pieprasīt, lai, ja iespējams, tie paši šķīrējtiesneši noteiktu kompensējošā pielāgojuma līmeni, ar ko tiktu nodrošināts līdzvērtīgs tvēruma līmenis un Nolīgumā paredzēto tiesību un pienākumu līdzsvars. Šajā ziņā šķīrējtiesneši izmanto lēmumu, ko Komiteja pieņēmusi saskaņā ar Nolīguma XIX panta 8. punkta c) apakšpunktu, tiklīdz tas ir pieņemts. Ja kāds no sākotnējiem šķīrējtiesnešiem nav pieejams, aizvietotāju ieceļ, ievērojot 3.–5. punktu.

            Īstenošana

                  13.

                  Šķīrējtiesas puses piekrīt, ka šķīrējtiesnešu spriedums ir galīgs.

                  14.

                  Nolīguma XIX panta 7. punkta b) apakšpunkta i) punkta nozīmē šķīrējtiesas procedūras ir pabeigtas:

                              a)

                              kad Nolīguma līgumslēdzējām pusēm ir izplatīts saskaņā ar 11. punktu taisīts ziņojums, uz kura pamata nav tiesību turpināt šķīrējtiesas procesu saskaņā ar 12. punktu; vai

                              b)

                              ja šķīrējtiesas puses 12. punktā paredzētajā termiņā neizmanto minētajā punktā noteiktās tiesības.

         PIELIKUMS

            IEROSINĀTAIS ŠĶĪRĒJTIESAS GRAFIKS

         Šķīrējtiesneši, pieņemot grafiku saskaņā ar 7. panta a) apakšpunktu, par pamatu izmanto šādu grafiku:

                     a)

                     šķīrējtiesas pušu rakstisko iesniegumu saņemšana:

                                 1)

                                 puse prasītāja:

                     - - - - - - - - - - 2 nedēļas

                                 2)

                                 puse atbildētāja:

                     - - - - - - - - - - 2 nedēļas

                     b)

                     trešo personu iesniegumu saņemšana:

                     - - - - - - - - - - 1 nedēļa

                     c)

                     sanāksme pēc būtības ar šķīrējtiesnešiem:

                     - - - - - - - - - - 1–2 nedēļas

                     d)

                     atbildes uz šķīrējtiesas pusēm un trešām personām uzdotajiem jautājumiem:

                     - - - - - - - - - - 1–2 nedēļas

                     e)

                     šķīrējtiesnešu ziņojuma par to konstatējumu izdošana un izplatīšana:

                     - - - - - - - - - - 4 nedēļas

               Ievērojot 11. punkta noteikumus, šķīrējtiesneši var mainīt iepriekš izklāstīto grafiku un pēc apspriešanās ar šķīrējtiesas pusēm var ieplānot papildu sanāksmes ar tām.


title: Padomes lēmums (2001. gada 17. decembris) par vispārīga nolīguma noslēgšanu starp Eiropas Kopienu un Turcijas Republiku par vispārīgiem principiem Turcijas Republikas dalībai Kopienas programmās

text:
Svarīgs juridisks paziņojums

|

32002D0179

Oficiālais Vēstnesis L 061 , 02/03/2002 Lpp. 0027 - 0028

		Padomes Lēmums(2001. gada 17. decembris)par vispārīga nolīguma noslēgšanu starp Eiropas Kopienu un Turcijas Republiku par vispārīgiem principiem Turcijas Republikas dalībai Kopienas programmās(2002/179/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un, jo īpaši, tā 13., 61., 95., 129., 137. pantu, 149. panta 4 punktu, 150. panta 4. punktu, 151. panta 5 punktu, 152. panta 4. punktu, 153. panta 4. punktu, 156., 157., 166. pantu, 175. panta 1. punktu un 308. pantu, saistībā ar 300. panta 2. punkta pirmās daļas otro teikumu, 300. panta 3. punkta otro daļu un 300. panta 4. punktu,ņemot vērā Komisijas priekšlikumu [1],ņemot vērā Eiropas Parlamenta piekrišanu [2],tā kā:(1) Ar EK un Turcijas Asociācijas padomes 1995. gada 6. marta rezolūciju bija gaidāma iniciatīvas uzņemšanās vairākās jomās, lai paplašinātu EK un Turcijas sadarbības jomas, tostarp iespējamo dalību Kopienas programmās.(2) Eiropadome Luksemburgā, 1997. gada decembrī piedalījās Kopienas programmās, pastiprinot uzlaboto pirmspievienošanās stratēģiju kandidātvalstīm, šāda dalība tika noteikta individuāli. Vienlaicīgi izveidoja Eiropas stratēģiju Turcijas Republikai, kas deva šai valstij tādu pašu iespēju. Pēc tam sekojošās Eiropadomes sanāksmēs Helsinkos, 1999. gada decembrī un, jo īpaši, Nicā, 2000. gada decembrī individuālā pieeja šajā jomā pāriet vēl izteiktākā veidā, aptverot Kopienas programmu lielāko daļu.(3) Eiropadome Helsinkos paziņoja, ka Turcijas Republika ir kandidātvalsts, kuras pievienošanās Eiropas Savienībai ir paredzēta, ņemot vērā tos pašus kritērijus, ko piemēroja citām kandidātvalstīm, un ka attīstoties, ievērojot pastāvošo Eiropas stratēģiju, Turcijas Republika, līdzīgi kā citas kandidātvalstis, gūs labumu no pirmspievienošanās stratēģijas, lai stimulētu un atbalstītu tās reformas, un ka Turcijas Republikai būs arī iespēja piedalīties Kopienas programmās un aģentūrās, kā arī sanāksmēs kandidātvalstu un Eiropas Savienības starpā pievienošanās procesa sakarā.(4) Saskaņā ar sarunu direktīvām, kuras Padome pieņēma 2001. gada 5. jūnijā, Komisija ir vedusi sarunas Kopienas vārdā par vispārīgo nolīgumu ar Turcijas Republiku par vispārīgiem principiem Turcijas Republikas dalībai Kopienas programmās.(5) Dažām programmām, uz kurām attiecas šis nolīgums, Līgumā nav paredzētas citas pilnvaras kā tās, kas noteiktas 308. pantā.(6) Īpašus noteikumus par Turcijas Republikas dalību Kopienas programmas, jo īpaši finansiālo ieguldījumu, Kopienas vārdā nosaka Komisija. Šim nolūkam Komisijai palīdz Padomes ieceltā īpašā komiteja.(7) Turcijas Republika var vērsties pēc finansiālas palīdzības, lai piedalītos Kopienas programmās, saskaņā ar Padomes 1996. gada 23. jūlija Regulu Nr. 1488/96 par finansiāliem un tehniskiem pasākumiem (MEDA) ekonomikas un sociālo struktūru reformu atbalstam, ievērojot Eiropas un Vidusjūras reģiona valstu partnerību [3], saskaņā ar Padomes 2000. gada 10. aprīļa Regulu (EK) Nr. 764/2000 par EK un Turcijas muitas ūnijas pastiprināšanas pasākumu īstenošanu [4], vai saskaņā ar Eiropas Parlamenta un Padomes 2001. gada 22. janvāra Regulu (EK) Nr. 257/2001 par pasākumu ieviešanu, lai sekmētu ekonomisko un sociālo attīstību Turcijā [5].(8) Kā noteikts 1. un 2. pantā protokolā par Dānijas nostāju, kas pievienots Līgumam par Eiropas Savienību un Eiropas Kopienu dibināšanas līgumam, Dānija nepiedalās šajā Padomes lēmuma daļā, kas pieņemta ar norādi uz Eiropas Kopienu dibināšanas līguma IV sadaļu, un tāpēc Dānijai šī Padomes lēmuma daļa nav saistoša un nav jāpiemēro.(9) Apvienotā Karaliste un Īrija gatavojas piedalīties Padomes Regulas, ar ko izveido vispārēju Kopienas rīcības struktūru, lai veicinātu Eiropas tiesiskās jomas īstenošanu civillietās, pieņemšanā, un, kad tā būs pieņemta, tā būs saistoša Apvienotai Karalistei un Īrijai un jāpiemēro. Attiecībā uz jebkādiem nākamiem Kopienas dokumentiem, kas pieņemti saskaņā ar Eiropas Kopienu dibināšanas līguma IV sadaļu, ar kuriem īsteno vai izveido ikvienu nākamo Kopienas programmu, Apvienotai Karalistei un Īrijai būs saistoša un jāpiemēro tikai tā Padomes lēmuma daļa, kas saistīta ar Eiropas Kopienu dibināšanas līguma IV sadaļu, ja šis dokuments ir saistošs Apvienotai Karalistei un Īrijai saskaņā ar protokolu par Apvienotās Karalistes un Īrijas nostāju, kas pievienotas līgumam par Eiropas Savienību un Eiropas Kopienu dibināšanas līgumam.(10) Komisijai nolīgums periodiski jāpārskata.(11) Vienošanās ir jāapstiprina.IR PIEŅĒMUSI ŠĀDU LĒMUMU.1. pantsAr šo Kopienas vārdā tiek apstiprināts vispārīgais nolīgums starp Eiropas kopienu un Turcijas Republiku par vispārīgiem principiem Turcijas Republikas dalībai Kopienas programmās.Nolīguma teksts ir pievienots šim lēmumam.2. pants1. Komisija ir pilnvarota Kopienas vārdā noteikt īpašus noteikumus par Turcijas Republikas dalību katrā atsevišķā programmā, ieskaitot finansiālo ieguldījumu. Īpaša komiteja, ko ieceļ Padome, palīdz Komisijai veikt šo uzdevumu.2. Ja Turcijas Republika lūdz ārēju palīdzību, piemēro Regulā (EK) Nr. 1488/96, Regulā (EK) Nr. 764/2000, Regulā (EK) Nr. 257/2001 un līdzīgās Regulās par Kopienas ārējo palīdzību Turcijas Republikai, kuras varētu pieņemt nākotnē, paredzētās procedūras.3. pantsNe vēlāk kā trīs gadus pēc nolīguma stāšanās spēkā un pēc tam katru trešo gadu Komisija pārskata nolīguma īstenošanu un ziņo par to Padomei. Ziņojumam vajadzības gadījumā pievieno attiecīgus priekšlikumus.4. pantsPadomes priekšsēdētājs ir pilnvarots nozīmēt pilnvaroto(-ās) personu(-as) nolīguma parakstīšanai, lai tas kļūtu saistošs Kopienai.5. pantsPadomes priekšsēdētājs Kopienas vārdā sniedz nolīguma 9. pantā [6] paredzētos paziņojumus.Briselē, 2001. gada 17. decembrīPadomes vārdā —priekšsēdētājsA. Neyts-uyttebroeck[1] OV C 304 E of 20.10.2001., 342. lpp.[2] Atzinums sniegts 2001. gada 11. decembrī (Oficiālajā Vēstnesī vēl nav publicēts).[3] OV L 189, 30.7.1996., 1. lpp. Regulā jaunākie grozījumi izdarīti ar Regulu (EK) Nr. 2698/2000 (OV L 311, 12.12.2000., 1. lpp.).[4] OV L 94, 14.4.2000., 6. lpp.[5] OV L 39, 9.2.2001., 1. lpp.[6] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2012/509/ES: Dalībvalstu valdību pārstāvju Lēmums ( 2012. gada 20. septembris ), ar ko ieceļ amatā Vispārējās tiesas tiesnesi

text:
               21.9.2012

               LV

               Eiropas Savienības Oficiālais Vēstnesis

               L 255/30

         DALĪBVALSTU VALDĪBU PĀRSTĀVJU LĒMUMS
   (2012. gada 20. septembris),
   ar ko ieceļ amatā Vispārējās tiesas tiesnesi
   (2012/509/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   tā kā:

               (1)

               Saskaņā ar Protokola par Eiropas Savienības Tiesas statūtiem 5. un 7. pantu un pēc Ena CREMONA kundzes atkāpšanās no amata būtu jāieceļ amatā Vispārējās tiesas tiesnesis uz Ena CREMONA kundzes atlikušo pilnvaru laiku, proti, līdz 2013. gada 31. augustam.

               (2)

               Brīvajai amata vietai ir ierosināta Eugène BUTTIGIEG kunga kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Eugène BUTTIGIEG kunga atbilstību Vispārējās tiesas tiesneša pienākumiem,

         IR PIEŅĒMUŠI ŠO LĒMUMU.
   1. pants
   Ar šo Eugène BUTTIGIEG kungs tiek iecelts par Vispārējās tiesas tiesnesi laikposmam no 2012. gada 22. septembra līdz 2013. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 20. septembrī

            priekšsēdētājs

         K. KORNELIOU


title: Padomes Lēmums (KĀDP) 2015/598 ( 2015. gada 15. aprīlis ), ar ko ieceļ Eiropas Savienības īpašo pārstāvi Vidusāzijā

text:
               16.4.2015

               LV

               Eiropas Savienības Oficiālais Vēstnesis

               L 99/25

         PADOMES LĒMUMS (KĀDP) 2015/598
   (2015. gada 15. aprīlis),
   ar ko ieceļ Eiropas Savienības īpašo pārstāvi Vidusāzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 25. jūnijā pieņēma Lēmumu 2012/328/KĀDP (1), ar ko Patricia FLOR kundzi iecēla par Eiropas Savienības īpašo pārstāvi (ESĪP) Vidusāzijā.

               (2)

               ESĪP Vidusāzijā tiks iecelts uz 12 mēnešiem.

               (3)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Peter BURIAN kungs tiek iecelts par Eiropas Savienības īpašo pārstāvi (ESĪP) Vidusāzijā līdz 2016. gada 30. aprīlim. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (AP) iesniegto priekšlikumu, var nolemt ESĪP pilnvaras izbeigt agrāk.
   2. pants
   Politikas mērķi
   ESĪP pilnvaru pamatā ir Savienības politikas mērķi Vidusāzijā. Minētie mērķi ietver:

               a)

               veicināt labas un ciešas attiecības starp Savienību un Vidusāzijas valstīm, pamatojoties uz kopējām vērtībām un interesēm, kā izklāstīts attiecīgos nolīgumos;

               b)

               palīdzēt stiprināt stabilitāti un valstu sadarbību minētajā reģionā;

               c)

               palīdzēt stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               d)

               pievērsties galveno risku novēršanai, jo īpaši risināt konkrētas problēmas, kas varētu tieši skart Savienību;

               e)

               stiprināt Savienības darbību efektivitāti un pamanāmību minētajā reģionā, tostarp izvēršot ciešāku koordināciju ar citiem attiecīgiem partneriem un starptautiskajām organizācijām, piemēram, ar Eiropas Drošības un sadarbības organizāciju (EDSO) un Apvienoto Nāciju Organizāciju (ANO).

         3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               Vidusāzijā veicināt visaptverošu Savienības politikas koordināciju un palīdzēt nodrošināt Savienības ārējo darbību konsekvenci minētajā reģionā;

               b)

               AP vārdā kopā ar Eiropas Ārējās darbības dienestu (EĀDD) un Komisiju pārraudzīt, kā tiek īstenota Savienības stratēģija jaunām partnerattiecībām ar Vidusāziju, kas papildināta ar attiecīgiem Padomes secinājumiem un turpmākiem progresa ziņojumiem par to, kā tiek īstenota Savienības stratēģija Vidusāzijai, sniegt ieteikumus un regulārus pārskatus attiecīgām Padomes struktūrām;

               c)

               palīdzēt Padomei arī turpmāk attīstīt visaptverošu politiku attiecībā uz Vidusāziju;

               d)

               rūpīgi novērot Vidusāzijas politiskos notikumus, attīstot un uzturot ciešus kontaktus ar valdībām, parlamentiem, tiesu iestādēm, pilsonisko sabiedrību un plašsaziņas līdzekļiem;

               e)

               atbalstīt Kazahstānas, Kirgizstānas, Tadžikistānas, Turkmenistānas un Uzbekistānas sadarbību, risinot reģionālus jautājumus, kas izraisa kopīgu ieinteresētību;

               f)

               attīstīt attiecīgus kontaktus un sadarbību ar galvenajiem ieinteresētajiem dalībniekiem reģionā un ar visām attiecīgām reģionālām un starptautiskām organizācijām;

               g)

               sadarbībā ar ESĪP cilvēktiesību jautājumos sekmēt to, lai reģionā tiktu īstenota Savienības cilvēktiesību politika, tostarp Savienības pamatnostādnes cilvēktiesību jomā, jo īpaši Savienības pamatnostādnes par bērniem bruņotos konfliktos, kā arī par vardarbību pret sievietēm un meitenēm un par visa veida pret viņām vērstas diskriminācijas apkarošanu, un Savienības politika attiecībā uz ANO Drošības padomes Rezolūciju 1325 (2000) par sievietēm, mieru un drošību, tostarp veicot uzraudzību un ziņojot par norisēm, kā arī formulējot ieteikumus šajā ziņā;

               h)

               cieši sadarbojoties ar ANO un EDSO, veicināt konfliktu novēršanu un atrisināšanu, attīstot kontaktus ar iestādēm un citiem vietējiem darbību veicējiem, piemēram, nevalstiskām organizācijām, politiskām partijām, minoritātēm, reliģiskām grupām un to vadītājiem;

               i)

               dot ieguldījumu ar Vidusāziju saistītu kopējās ārpolitikas un drošības politikas energodrošības aspektu, ar robežu drošību, smagu noziegumu, tostarp ar narkotiku un cilvēku tirdzniecības apkarošanu, kā arī ar ūdens resursu apsaimniekošanu, vidi un klimata pārmaiņām saistītu aspektu formulēšanā;

               j)

               veicināt reģionālo drošību Vidusāzijas robežās saistībā ar starptautisko spēku klātbūtnes samazināšanu Afganistānā.

         2.   ESĪP atbalsta AP darbu un pārlūko visas Savienības darbības reģionā.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   PDK uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar EĀDD un tā attiecīgajām nodaļām.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam līdz 2016. gada 30. aprīlim ir EUR 810 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   ESĪP saskaņā ar ESĪP pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu pie ESĪP. Minētajam norīkotajam personālam atalgojumu maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   4.   ESĪP darbinieki tiek izvietoti kopā ar attiecīgajām EĀDD nodaļām, lai nodrošinātu viņu attiecīgo darbību saskaņotību un konsekvenci.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmējvalstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētas informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti ar Padomes Lēmumu 2013/488/ES (2).
   9. pants
   Piekļuve informācijai un apgādes atbalsts
   1.   Dalībvalstis, Komisija, EĀDD un Padomes Ģenerālsekretariāts nodrošina, lai ESĪP var piekļūt atbilstīgai informācijai.
   2.   Savienības delegācijas reģionā un/vai dalībvalstis attiecīgos gadījumos nodrošina apgādes atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               saskaņā ar EĀDD ieteikumiem izveidojot misijai paredzētu drošības plānu, kurā noteikti misijai paredzēti fiziski, organizatoriski un procesuāli drošības pasākumi, regulējot personāla drošu pārvietošanos uz misijas teritoriju un minētajā teritorijā, kā arī rīcību drošības incidentos un nosakot misijas ārkārtas rīcības plānu un evakuācijas plānu;

               b)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Regulāros ziņojumus izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija
   1.   ESĪP dod ieguldījumu Savienības darbību vienotībai, saskaņotībai un efektivitātei un palīdz nodrošināt, lai visi Savienības instrumenti un dalībvalstu darbības tiktu veiktas konsekventi Savienības politikas mērķu sasniegšanai. ESĪP darbības saskaņo ar attiecīgo EĀDD ģeogrāfisko nodaļu un ar Komisiju, kā arī ESĪP Afganistānā. ESĪP regulāri informē dalībvalstu pārstāvniecības un Savienības delegācijas.
   2.   Misijas norises vietā tiek uzturēta cieša saikne ar Savienības delegāciju vadītājiem un dalībvalstu misiju vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citiem starptautiskiem un reģionāliem dalībniekiem attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2015. gada septembra beigām iesniedz AP, Padomei un Komisijai progresa ziņojumu un līdz 2016. gada janvāra beigām – visaptverošu ziņojumu par pilnvaru īstenošanu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2015. gada 15. aprīlī

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2012/328/KĀDP (2012. gada 25. jūnijs), ar ko ieceļ Eiropas Savienības īpašo pārstāvi Vidusāzijā (OV L 165, 26.6.2012., 59. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).